ક્રાઉન પબના બારમેન રોઝે કહ્યું કે, ‘તેઓ આ ગામની મહાન સંપતિ સમાન છે. અમે તેમના જેવા વ્યક્તિને મેળવીને ખૂબ જ નસીબદાર અનુભવીએ છીએ. એ ઘણું પ્રભાવિત કરનારું છે કે તેઓ ફૉર્મ્યુલા વન સાથે જોડાયેલા છે.’ બારમેને કહ્યું કે, ‘અહીં લોકોને ખબર છે માલ્યા કોઈ મુસીબતમાં ફસાયેલા છે. મોટાભાગના ધનવાન લોકો મુસીબતમાં જ હોય છે. અમે એવી આશા રાખીએ છીએ કે તેમનું પ્રત્યાર્પણ ન કરાય. તેમને ટેવિનમાં જ રહેવા દેવામાં આવે. ભગવાન માલ્યાનું ભલું કરે. હું આશા રાખું છું કે તેઓ મારા પબમાં આવે.’ નોંધનીય છે કે માલ્યના પ્રત્યાર્પણ મામલે સોમવારે સુનાવણી થશે.